ที่ (เลขที่หนังสือ)

วัน เดือน ปี

เรื่อง ขอเข้าร่วมโครงการจัดการพลังงานในองค์กรด้วยระบบดิจิทัล และให้เจ้าหน้าที่บริษัทฯ เข้า Present โครงการ และสำรวจพื้นที่เพื่อจัดทำข้อเสนอโครงการ

เรียน ฝ่ายดูแลโครงการจัดการพลังงานในองค์กรด้วยระบบดิจิทัล

บริษัท เค-บิท อินทิเกรทซิสเท็ม จำกัด

สำเนาถึง บริษัท ไอทีแอล เอ็นจิเนียริ่ง แอนด์ โซลูชั่น จำกัด

 ด้วย ชื่อหน่วยงาน ได้ตระหนักถึงการดำเนิน ภารกิจขององค์การควบคู่กับความรับผิดชอบต่อสังคมและสิ่งแวดล้อม โดยชื่อหน่วยงาน ได้มีนโยบายการดำเนินงานด้านการจัดการสิ่งแวดล้อมที่สอดคล้องกับสภาพแวดล้อมของการดำเนินงานที่เปลี่ยนไป โดยมุ่งเน้นการใช้ทรัพยากรและพลังงานอย่างสมดุลรวมถึงการพัฒนาระบบการจัดการสิ่งแวดล้อมอย่างต่อเนื่อง ซึ่งรวมถึงพลังงานทดแทนและการอนุรักษ์พลังงานพร้อมปรับใช้นวัตกรรมด้านพลังงานทดแทนต่างๆ เพื่อให้เกิดความยั่งยืน เสริมสร้างความมั่นคงด้านพลังงานลดภาวะมลพิษการใช้เชื้อเพลิงจากระบบขนส่ง ส่งเสริมกลไกพัฒนาพลังงานสะอาด ประกอบกับลดผลกระทบต่อสิ่งแวดล้อมและชุมชนนั้น

ในการนี้ เพื่อให้การดำเนินการบริหารจัดการด้านพลังงานของ ชื่อหน่วยงาน เป็นไปด้วยความเรียบร้อยทันสมัย เหมาะสมกับการจัดการด้านพลังงานในปัจจุบัน จึงใคร่ขอความอนุเคราะห์มายังบริษัทฯ เพื่อพิจารณาดำเนินการบริหารจัดการด้านพลังงานทดแทน ด้านมาตรฐานอุปกรณ์ไฟฟ้าต่างๆ เช่น หลอดไฟ ระบบอุปกรณ์เครื่องปรับอากาศ การใช้ระบบผลิตไฟฟ้าจากพลังงานแสงอาทิตย์ และการติดตั้งอุปกรณ์เครื่องอัดประจุไฟฟ้า หรือสถานีอัดประจุไฟฟ้าสำหรับยานยนต์ไฟฟ้าและรถยนต์ไฟฟ้า ภายในพื้นที่สำนักงานและพื้นที่ ชื่อหน่วยงาน หรือ ถ้ามี หน่วยงานในสังกัดที่ท่านดูแลอยู่ระบุ เช่น..... เป็นต้น โดยขอให้จัดส่งเจ้าหน้าที่ผู้มีความรู้ความเชี่ยวชาญเฉพาะด้านตามหลักวิชาการและมาตรฐานของการไฟฟ้าเข้าดำเนินการสำรวจและวิเคราะห์พื้นที่ที่เหมาะสม เพื่อให้เกิดความปลอดภัยตามมาตรฐาน และการใช้ไฟฟ้าให้มีประสิทธิภาพยิ่งขึ้น ทั้งนี้ ชื่อหน่วยงาน ได้แนบใบเสร็จค่าไฟฟ้าจำนวน 12 รอบบิลล่าสุดมาพร้อมหนังสือฉบับนี้แล้ว

จึงเรียนมาเพื่อโปรดพิจารณาและให้ความอนุเคราะห์ในการดำเนินการดังกล่าวต่อไปด้วย จักขอบคุณยิ่ง

 ขอแสดงความนับถือ

 ( ชื่อ-นามสกุล )

 ตำแหน่ง

ผู้ประสานงาน

หมายเลขโทรศัพท์